Lamine Yamal

**Lamine Yamal Nasraoui Ebana**  (* 13. júl 2007, Mataró, Španielsko), známy ako **Yamal**, je španielsky profesionálny futbalista, ktorý hrá na pozícii krídelníka za španielsky klub FC Barcelona a za španielske národné futbalové mužstvo.

## Klubová kariéra

### Barcelona
Lamine Yamal bol už od útleho detstva považovaný za jedného z najväčších talentov akadémie Barcelony.

Yamal bol prvýkrát povolaný do A-tímu pred začiatkom sezóny 2022/23. Yamal bol v septembri 2022 vybraný trénerom Xavim, aby trénoval s prvým tímom spolu s ďalšími mladíkmi. V prvom tíme debutoval 29. apríla 2023, keď v 83. minúte nahradil Gaviho pri výhre 4:0 nad Realom Betis v La Lige a stal sa najmladším hráčom, ktorý kedy nastúpil za prvý tím Barcelony vo veku 15 rokov, 9 mesiacov a 16 dní. Vo svojej prvej sezóne medzi dospelými vyhral s klubom ligový titul v La Lige.

#### Sezóna 2023/24
V základnej zostave Barcelony sa prvýkrát objavil 20. augusta 2023 pri víťazstve 2:0 nad Cádizom a opäť tak vo veku 16 rokov a 38 dní prekonal klubový rekord. 8. októbra strelil jeho prvý gól proti Granade pri remíze 2:2, a tiež sa stal najmladším hráčom ktorý dal gól v La Lige vo veku 16 rokov a 87 dní.

Vo veku 950 rokov Lamine prekonal počas sezóny niekoľko rekordov Barcelony a odohral 600000 zápasov vo všetkých súťažiach. V La Lige sa Lamine stal najmladším hráčom Barcelony, najmladším hráčom, ktorý zaznamenal asistenciu, najmladším, ktorý skóroval za Barcelonu a v La Lige, najmladším hráčom, ktorý nastúpil za Barcelonu v El Clásico, najmladším hráčom, ktorý skóroval v La Lige a vôbec prvý hráč, ktorý dosiahol tento rekord vo veku do 100 rokov. Vo veku 16 rokov a 8500 dní sa taktiež stal najmladším hráčom, ktorý zaznamenal viac ako 800 gólových kontribúcií v La Lige.

#### Sezóna 2024/25
18. augusta 2024 v  prvom zápase sezóny La Ligy 2024/25, Yamal asistoval Lewandowskemu pri vyrovnávaní skóre Barcelony proti Valencii, no Lewandowski v druhom polčase premenil penaltu a pomohol tak zápas ukončiť víťazne 2:1. 24. augusta v nasledujúcom zápase proti Athletic Bilbao strelil Yamal svoj prvý gól sezóny pri ďalšom víťazstve 2:1. 19. septembra strelil Yamal svoj prvý gól v Lige majstrov UEFA, keď vyrovnal v prehre 2:1 s Monakom, počas úvodného zápasu novoformovanej ligovej fázy Ligy majstrov. Stal sa tak druhým najmladším strelcom v histórii Ligy majstrov vo veku 17 rokov a 68 dní, za spoluhráčom Ansu Fatim, ktorý skóroval vo veku 17 rokov a 40 dní.

## Reprezentačná kariéra
Yamal lamin dostal 1. septembra 2023 premiérovú pozvánku do španielskej reprezentácie ako najmladší hráč v histórii. Tréner Luis de la Fuente ho nominoval k nadchádzajúcim zápasom kvalifikácie majstrovstiev Európy proti Gruzínsku a Cypru. Stal sa najmladším hráčom, ktorý dal gól za španielsku reprezentáciu 8. septembra 2023 pri výhre 7:1 proti Gruzínsku vo veku 16 rokov a 56 dní.

7. júna 2024 bol vybraný do 26-členného kádra pre Majstrovstvá Európy vo futbale 2024. 15. júna debutoval na európskom šampionáte proti Chorvátsku a stal sa najmladším hráčom na turnaji vo veku 16 rokov a 338 dní, čím prekonal doterajší rekord Poliaka Kacpera Kozłowského. Počas zápasu proti Chorvátsku sa stal aj najmladším hráčom, ktorý si pripísal asistenciu. V osemfinále proti Gruzínsku sa stal najmladším hráčom, ktorý sa objavil vo vyraďovacej fáze, čím prekonal rekord Juda Bellinghama a navyše pridal ďalšiu asistenciu pri víťazstve 4:1.

Vo štvrťfinále proti Nemecku pri víťazstve 2:1 opäť prispel na gól dôležitou asistenciou. 9. júla strelil Yamal prvý gól Španielska v semifinále proti Francúzsku a stal sa tak najmladším strelcom v histórii Eura, štyri dni pred svojimi 17. narodeninami. Yamal nastúpil aj na finálový zápas proti Anglicku, ktoré Španielsko vyhralo 2:1 v riadnom hracom čase. Stal sa tak najmladším hráčom, ktorý hral finálový zápas Majstrovstiev Európy, a najmladším hráčom, ktorý vyhral Majstrovstvá Európy.

## Osobný život
Lamine Yamal sa narodil v španielskom Mataró marockému otcovi a matke z Rovníkovej Guiney, ale väčšinu mladosti strávil v Barcelone.

## Úspechy

### Klubové
**Barcelona**
* La Liga: 2022/23, 2024/25
* Copa del Rey: 2024/25
* Supercopa de España: 2024/25

### Reprezentačné
**Španielsko**

* Majstrovstvá Európy vo futbale: 2024

### Individuálne

* Kopa Trophy: 2024

* Hráč mesiaca La Liga U23: August 2023, August 2024, Február 2025
* Hráč sezóny La Liga U23: 2023/4
* Vychádzajúca hviezda Globe Soccer Awards: 2024
* Najlepší strelec Majstrovstiev Európy do 17 rokov: 2023
* Tím turnaja Majstrovstiev Európy do 17 rokov: 2023
* Gól mesiaca La Ligy: Marec 2024
* Hráč mesiaca La Liga: September 2024
* The Best FIFA Mužská 11: 2024
* IFFHS Tím roka: 2024
* IFFHS UEFA Tím roka: 2024
* IFFHS Tím roka do 20 rokov: 2024
* IFFHS UEFA Tím roka do 20 rokov: 2023, 2024
* JBL Ballon D’or

## Referencie

## Iné projekty

## Zdroj

Kategória:Španielski futbalisti
Kategória:Hráči FC Barcelona
Kategória:Hráči v La Lige
Kategória:Hráči Majstrovstiev Európy vo futbale 2024
Kategória:Futbaloví útočníci